Kameelperde kwyn vinniger as renosters | Maroela Media
Dr. Francois Deacon, ŉ gespesialiseerde navorser, aan die Universiteit van die Vrystaat se departement van vee-, wild- en weidingkunde. Foto: ANA
Die besluit volg ná navorsing wat deur ŉ span navorsers onder leiding van dr. Francois Deacon, ŉ gespesialiseerde navorser, aan die Universiteit van die Vrystaat se departement van vee-, wild- en weidingkunde gedoen is.
Deacon het Donderdag in ŉ verklaring gesê baie min mense was tot onlangs bewus van die bedreiging wat kameelperde in die gesig staar. Kameelperde is voorheen as veilig op die rooilys van bedreigde spesies geklassifiseer.
ŉ Statusverslag oor kameelperde, wat deur Deacon saamgestel is, is by die IUCN ingedien wat tot die herklassifikasie van die diere gelei het. Volgens die verslag het die bevolkingsyfer van kameelperde oor die afgelope 20 jaar met 40% verminder. Dit is vinniger as wat olifante en renosters se getalle verminder het.
“Die UV het oor die afgelope paar jaar baie navorsingprojekte oor kwessies en onderwerpe wat met kameelperde verband hou, gedoen om hierdie probleem aan te pak,” het die UV in ŉ verklaring gesê. Die instansie het gesê hy is een van min universiteite in Afrika wat daaraan toegewyd is om kameelperde te bestudeer om die bewaring van hierdie spesie te verseker.
Die verandering van kameelperde se posisie na “kwesbaar” op die rooilys is by die 13de Konferensie van Partye oor die Konvensie oor Biologiese Diversiteit in Cancun, Meksiko, bekendgemaak.
ŉ Natuurlewe-dokumentêr, Last of the Longnecks, toon duidelik hoe die getal kameelperde oor die afgelope twee dekades van 154 000 tot 98 000 verminder het. Vir sommige kameelperdspesies, soos Kenia se sogenaamde Reticulated-kameelperd, het die bevolking met tot 80% verminder.
Ek hoop van harte al die sogenaamde jagters is bewus van wat aan die gebeur is, nie dat dit hulle enigsins sal pla nie. Solank hulle oorsese jagters kan kry en geldmaak maak niks verder saak nie. Baie kameelperde word geskiet en as lokaas gebruik om leeus en luiperds te “bait”.
Moenie jou bekommer nie, die jagters sal die kameelperde op hul jagplase en wildsplase bewaar, soos die leeus en die renosters.
Ag Jan, dis soos jy se. Net jammer hulle word geteel om gejag te word soos geblikte leeu jag.
Kom ons stop jag dan wonder ek wie gaan die wild dan teel?
Beeste, skape, varke ens word natuurlik geteel om ‘n lank en gelukkige lewe te he.
Kom ons stop jag dan hou almal op om wild te teel dan sterf alles uit.
Beeste, skape, varke en hoenders word geteel om ‘n lank en gelukkige lewe te he natuurlik. Mielies koring ens word geplant omdat dit mooi is ook.
Vee en pluimvee, daar is ‘n verskil. So julle reduseer leeus, renosters ens, tot die status van vee.